EkBass/fiwiki-20250220-pages-articles huggingface dataset:
Gubu

Gubu eli gobu on nigeriläis-kongolainen kieli. Sillä on noin 12 000 puhujaa Kongon demokraattisessa tasavallassa ja jonkin verran Keski-Afrikan tasavallassa. Keski-Afrikan tasavallassa asuvat gubun puhujat käyttävät myös sangon kieltä. Gubun lähimpiä sukulaiskieliä ovat muun muassa togbo ja mono. Kielellä ei ole kirjallista muotoa. == Lähteet == Luokka:Voltankongolaiset kielet Luokka:Kongon demokraattisen tasavallan kielet Luokka:Keski-Afrikan tasavallan kielet
Abaga

Abaga on Papua-Uudessa-Guineassa puhuttava uhanalainen kieli. Sillä on jäljellä viisi äidinkielistä puhujaa (1994).Abaga A language of Papua New Guinea Ethnologue.com. Viitattu 7.7. 2011. Kaikki puhujat elävät Gorokan kaupungin lähellä ja osaavat puhua myös kamanon ja benabenan kieliä. ==Lähteet== Luokka:Papua-Uuden-Guinean kielet
Autopsy

Autopsy on yhdysvaltalainen death metal/doom metal -yhtye, jonka Chris Reifert perusti vuonna 1987 jättäessään Death-yhtyeen. Yhtye hajosi vuonna 1995, jolloin Reifert ja Danny Coralles jatkoivat samantyylisessä Abscess-yhtyeessä. Yhtye palasi yhteen heinäkuussa 2009. == Historia == Chris Reifert ja Eric Cutler perustivat Autopsyn elokuussa 1987, pian sen jälkeen, kun Reifert erosi Death-yhtyeestä. Kitaristi Danny Coralles liittyi yhtyeeseen vuonna 1988. Yhtye nauhoitti kaksi demoa, "Demo '87" (1987) ja "Critical Madness" (1988) ennen Peaceville Recordsin kautta julkaistua vuoden 1989 debyyttialbumia Severed Survival. Nämä varhaiset tallenteet esittelivät suoraviivaista thrash- vaikutteista death metallia, samalla linjalla Scream Bloody Gore -levyn aikaisen Deathin kanssa (Reifert soitti kyseisellä Deathin levyllä), kun taas yhtye otti enemmän vaikutteita doom metallista seuraavalla julkaisullaan Retribution for the Dead (1990). Seuraava pitkäsoitto, Mental Funeral, jatkoi tällä linjalla ja levy onkin tullut monen death metal -muusikon noteeraamaksi (erityisesti ruotsalaisessa yhteisössä) erityisen vaikutusvaltaisena teoksena. Menestyksekkään Mental Funeralin jälkeisen Euroopan kiertueensa jälkeen yhtye palasi studioon äänittämään Fiend Blood -EP:n, jota seurasi yhtyeen kolmas pitkäsoitto Acts of the Unspeakable. Albumi sisälsi lyhyempiä kappaleita ja lisää grindcore-vaikutteista soundia. Vaikea Yhdysvaltain kiertue vuonna 1993 johti yhtyeen jäsenten päätökseen lopettaa Autopsy viimeisen albumin äänitysten jälkeen. Neljäs pitkäsoitto Shitfun, julkaistiin vuoden 1995 alussa. Levy sisälsi runsaasti hardcore punk -vaikutteita. Vuonna 2005 Autopsy oli esillä musiikkidokumentissa Metal: A Headbanger's Journey, kun elokuvan kertoja ja tähti Sam Dunn luki ääneen jakeen yhtyeen kappaleesta "Charred Remains". == Kokoonpano == === Nykyinen kokoonpano === * Chris Reifert – laulu ja rummut (1987–1995) * Danny Coralles – kitara (1987–1995) * Eric Cutler – kitara (1987–1995) * Joe Trevisano – basso (2010–) === Entiset jäsenet === *Eric Eigard – basso (1987–1988) *Ken Sorvari – basso (1988) *Steve Cutler – basso (1990–1991) *Josh Barohn – basso (1991–1993) *Freeway Migliore – basso (1993–1995) *Dan Lilker – basso (2010 Maryland Deathfestillä) == Diskografia == === Studioalbumit === * Severed Survival (1989) * Mental Funeral (1991) * Acts of the Unspeakable (1992) * Shitfun (1995) * Macabre Eternal (2011) * The Headless Ritual (2013) * Tourniquets, Hacksaws and Graves (2014) * Morbidity Triumphant (2022) * Ashes, Organs, Blood And Crypts (2023) === EP:t & Singlet === * Retribution for the Dead (1991) * Fiend for Blood (1991) * Horrific Obsession (2009) * The Tomb Within (2010) * Skull Grinder (2016) * Puncturing the Grotesque (2018) * Skin by Skin (2022) === Livealbumit === * Tortured Moans of Agony (1998) * Dead as Fuck (2004) * Dark Crusades (2010) === Demot === * 1987 Demo (1987) * Critical Madness (1988) === Kokoelmat === * Ridden with Disease (2000) * Torn from the Grave (2001) * All Tomorrow's Funerals (2012) * Introducing Autopsy (2013) Luokka:Yhdysvaltalaiset death metal -yhtyeet Luokka:1980-luvun yhtyeet ja sooloartistit‎
Toisiotutkavastain

Toisiotutkavastain eli transponderi eli tutkamajakka (, sanoista transmitter ja responder) on ilma-aluksen signaalilähetin, jolla tutkakenttään saapunut kone automaattisesti lähettää toisiotutkaa ylläpitävälle lennonjohdolle tai ilmavalvonnalle tunnisteen eli nelinumeroisen toisiotutkakoodin ja mahdollisesti lisätietoja. == Toisiotutkavastaimen moodit == Moodi Vastauspulssin tiedot A Toisiotutkakoodi C Toisiotutkakoodi ja ilma-aluksen korkeus (merenpinnan tasossa) S Toisiotutkakoodi, ilma-aluksen korkeus (merenpinnan tasossa) ja ilma-aluksen kansainvälinen tunnus, mahdollisuus luokitella miltä transpondereilta vastaus halutaan, ACAS- törmäyksenestojärjestelmän välttämätön osa. === Moodi 3/A === Yleensä maa- asema kysyy 3/A-tietoa joka on lentokoneen toisiovastauskoodi. Toisiovastauskoodi muodostuu neljästä oktaalinumerosta joten maailmassa on 4 096 kappaletta näitä koodeja. Lennonjohtaja kertoo esimerkiksi mittarilennon reittiselvityksen tai tutkapalvelun aloittamisen yhteydessä lentokoneelle toisiokoodin. Muutama koodi on osoitettu tiettyyn käyttöön, koska eri koodien lukumäärä on hyvin rajallinen. Yleismaailmallisesti tilanteet ovat saaneet oman toisiokoodin: * Kaappaus (7500) * Radiovika (7600) * Yleinen hätä (7700) Suomessa kansallisesti siviilialuksia vaaditaan käyttämään VFR-lennoilla valvotussa ilmatilassa koodia 2000 ja valvomattomassa koodia 7000, sotilaat lentävät VFR-lentoja koodilla 3000. Koodi 0000 oli kylmän sodan ilmoituskoodi: silloin kun ao. maan ilmapuolustus osoitti että olet havaittu, vakoilukone asetti toisiotutkavastaajan päälle ja kone "koodasi" 0000. === Moodi C === Toisiotutkavastain voi lähettää myös lentokoneen korkeustiedon (eri kyselypulssipari maa-asemalta "moodi C") jos lentokoneen korkeusmittarissa on ao. toiminto mahdollinen. Korkeustieto saadaan lentokoneen korkeusmittausyksiköstä (barometriyksikkö) eli ilmanpainemittarista. Korkeustieto "koodataan" käyttäen gray-koodia. === Moodi S === Toiselta nimeltään selective interrogation, valikoiva kysely. Vaatii edistyksellisen transponderin, jollainen on lähes kaikissa isoissa liikennekoneissa. Tässä moodissa tietoa voidaan lähettää enemmän. Lennonjohto voi yksilöidä ne transponderit, joilta vastaus halutaan jokaisella antennikierroksella ja ne, joilta vastaus tulee harvemmin. Näin saadaan vähennettyä vilkkaalla liikennealueella vastausten "tulvaa" ja myös tarpeetonta "radioaaltosaastetta". S-moodissa toimiva transponderi on myös välttämätön osa lentoliikenteen yhteentörmäysvaaraa vähentävää järjestelmää ACAS (airborne collision avoidance system). Tällä menetelmällä myös samalla alueella olevien koneiden transponderit liikennöivät keskenään ja varoittavat törmäysvaarasta. == Lähteet == Luokka:Tutkatekniikka Luokka:Avioniikka Luokka:Lentokonekomponentit
Mätäkuu

Mätäkuu on pohjoismaisen kansanperinteen nimitys vuosittaiselle ajanjaksolle, joka sijoittuu välille 23. heinäkuuta - 23. elokuuta. Aurinko on tällöin eläinradan niin kutsutussa Leijonan merkissä eli se sijaitsee 120–150 asteen etäisyydellä kevättasauspisteestä. Mätäkuu on vuoden kostein ja kuumin aika, joka saa elintarvikkeet pilaantumaan tavallista helpommin. Myös haavat tulehtuvat tavallista helpommin. Mätäkuun ajankohta oli merkittynä satojen vuosien ajan suomalaisiin kalentereihin, mutta Helsingin yliopisto poisti sen almanakastaan vuonna 1996.http://almanakka.helsinki.fi Yliopiston almanakkatoimiston sivusto, josta löytyy mm. kopioita eri vuosien almanakoista; heinä- ja elokuun sivut 1995 ja 1996 ==Historiaa== Mätäkuun käsite on peräisin muinaisesta Egyptistä. Niilin vuosittainen tulva ajoittui mätäkuulle.WSOY Iso tietosanakirja 6, s. 322, WSOY 1997 ISBN 951-0-20163-4 Mätäkuun perinne juontaa alkunsa tuhansien vuosien takaa muinaisesta Mesopotamiasta. Mätäkuuta eli kesän kuuminta aika nimitettiin siellä koiranpäiviksi. Nimensä tuo kolmisen viikkoa kestänyt aika oli saanut Canis Majorin eli Ison koiran tähtikuviosta ja sen kirkkaimmasta tähdestä Siriuksesta eli Koirantähdestä, joka heinäkuun puolenvälin jälkeen tulee pois Auringon takaa ja alkaa näkyä aamuisin juuri ennen auringonnousua. Koirakuun käsite syntynyi Mesopotamiassa. Siriuksen näkyminen oli tärkeää myös egyptiläisille, koska silloin alkoivat Niilin tulvat. Roomalaiset nimittivät ajanjaksoa nimellä dies caniculares. Nimitys ”mätäkuu” sai alkunsa käännösvirheestä. Saksassa otettiin käyttöön käsite Rodenmonat, joka tarkoittaa kaskeamiskuuta. Tanskalaiset käänsivät sanan muotoon råddenmåned (mätäkuu). Suomessa käsitteen mätäkuu otti käyttöön jo Mikael Agricola. == Tulehdusriski == Helsinkiläiset kirurgit selvittivät mätäkuun todenperäisyyttä tutkimalla aikavälillä 2002–2005 Töölön sairaalaan tuodut lähes 50 000 potilasta, joista mätäkuiden aikana leikattujen potilaiden määrä oli noin 4000. Leikkauksen jälkeisen infektion takia leikkaushoitoa tarvitsi 16 prosenttia, kun muuna aikana leikkaushoitoa tarvitsi 12 prosenttia. Mätäkuun aikana leikatuilla potilailla oli lisäksi kaksinkertainen riski saada elininfektio tai syvä leikkaushaavan infektio. ==Mätäkuun uutiset== Kansankielessä puhutaan joskus mätäkuun jutuista. Tällöin tarkoitetaan heinä–elokuussa kerrottavia, luotettavuudeltaan epämääräisiä uutisia, jotka saavat uutistilaa, koska kesällä ei tapahdu mitään muutakaan uutisoimisen arvoista. ==Lähteet== ==Aiheesta muualla== *Ylen Elävä arkisto: Lehmät lypsivät piimää mätäkuussa 1966 *Mätäkuu, muisto menneiltä ajoilta *Mätäkuu onkin koirakuu *Uusi tutkimus tukee mätäkuun myyttiä Luokka:Ajanlasku Luokka:Kansanperinne
Viron ilmatilan loukkaukset 2005

Itsenäistymisen jälkeen Baltian maiden eli Viron, Latvian ja Liettuan ilmatilaa ei kyetty valvomaan, koska kyseiset maat eivät jääneet itsenäisten valtioiden yhteisöön (IVY) jakamaan Neuvostoliiton asevoimia, vaan pyrkivät mahdollisimman nopeasti pääasiassa venäläisistä sotilaista koostuvien Venäjän asevoimien poistumiseen alueeltaan. Koska Kaliningradin alue kuuluu Venäjälle, joutuu se suorittamaan lentoja kansainvälisessä ilmatilassa Suomenlahdelta Kaliningradiin. Vuonna 2001 ryhdyttiin Baltian ilmavalvontaa kehittämään BALTNET-valvontajärjestelmän avulla. Ennen kuin Nato ryhtyi valvomaan Baltian maiden ilmatilaa neljällä F-16-hävittäjällä osallistuvin maittain kolmen kuukauden jaksoissa todettiin ilmatilanloukkauksia runsaasti. Osa niistä tapahtuu hitaasti lentävillä suurikokoisilla kuljetuskoneilla, joissa saattoi olla myös tiedusteluvarustus. Kesäkuun 2005 lopulta Viron ilmatilaa ovat valvoneet saksalaiset F-4 Phantom II -hävittäjät. Aihe on merkittävä siksi, koska Viro on poikkeuksetta diplomaattisesti vedonnut aina julkisuuteen sekuntien tai minuuttien ilmatilanloukkauksiin. ==Väitettyjä ilmatilanloukkauksia== *2005 15. syyskuuta luvallinen lento kuudella Suhoi Su-27 -hävittäjällä ja Beriev A-50 -tutkavalvontakoneella Viron ilmatilassa sopimusehtojen vastaisesti siten, etteivät transponderit olleet päällä. *2005 29. kesäkuuta 16:59 Iljušin Il-18 13 sekunnin aikana 0,6 meripeninkulman syvyydessä Vaindloon saaren lähellä *2005 23. huhtikuuta 13:49 yli meripeninkulman syvyydessä Antonov An-26 Vaindloon saaren lähellä suuntama Kaliningrad. Kone ei kytkenyt transponderia päälle yhteyden pitämiseksi Viron lennonjohtoon. *2004 3. joulukuuta Antonov An-26 Vaindloon saaren lähellä *2004 24. marraskuuta Tupolev Tu-154 kahdesti Naissaaren ja Osmussaaren lähellä. *2004 19. marraskuuta Antonov An-26 Vaindloon saaren lähellä *2004 19. marraskuuta Antonov An-72 Vaindloon saaren lähellä *2004 2. huhtikuuta Iljušin Il-18 Tallinnan edustalla ==Katso myös== *Liettuan ilmatilan loukkaukset 2005 *Suomen ilmatilan loukkaukset Luokka:Ilmatilan loukkaukset luokka:Kansainvälinen politiikka Luokka:2005
Thomas Malory

Thomas Malory (n. 1405 – 14. maaliskuuta 1471) oli brittiläinen henkilö, joka kirjoitti tai kokosi vuonna 1485 painetun teoksen Le Morte d’Arthur. Kirja kertoo Pyöreän pöydän ritarien tarinan ja perustuu aikaisempiin kertomuksiin kuningas Arthurista, joka kokoaa ympärilleen legendaarisen ritarikunnan. Hänen vaimonsa kuningatar Guinevere rakastuu traagisesti hänen ystäväänsä sir Lancelotiin. Kirjoittajan sukunimi esiintyy eri kieliasuissa, kuten muodoissa Maillorie, Mallory, Mallery ja Maleore. Le Morte d’Arthur on ilmestynyt suomeksi lyhennettynä vuonna 1979 nimellä Pyöreän pöydän ritarit. ==Elämä== Thomas Maloryn historiallisuudesta on esiintynyt erimielisyyksiä, mutta nykyään uskotaan hänen olleen Newbold Revelistä, Warwickshiren kreivikunnasta kotoisin oleva Sir Thomas Malory. Malory syntyi noin vuonna 1405, mutta syntymävuosi saattoi myös olla tätä aikaisempi. Hän oli naimisissa Elizabeth Walshin kanssa, ja pariskunnalla oli poika Robert. Malory valittiin Englannin parlamenttiin vuonna 1445. Maassa oli levottomuuksia vuonna 1449, ja Maloryn elämä sai tässä vaiheessa tuntemattomasta syystä käänteen. Häntä syytettiin vuosina 1450–1451 lukuisista rikoksista, joihin kuului muun muassa rahankiristys, karjavarkaus, ryöstö ja raiskaus, joskin viimeisen kohdalla syytteen nosti naisen aviomies, vaikka kyseessä ei välttämättä ollut vastentahtoinen rikos "On May 23, 1450, Malory allegedly rapes Joan Smith at Coventry. The charge is not of abduction but of rape in the modern sense: it says cum ea carnaliter concubit, ‘he carnally lay with her.’ It was, however, brought not by Joan under common law, but by her husband under a statute of Richard II intended to make elopement into rape even when the woman consented." Field, P.J.C. "Malory’s Life Records." A Companion to Malory. Cambridge: D.S. Brewer, 1996, p.121.. Vuonna 1450 Malory yritti hyökätä väijytyksestä Buckinghamin herttuan kimppuun. Hän joutui vuonna 1452 vankilaan, jossa vietti suurimman osan seuraavasta kahdeksasta vuodesta odottamassa oikeudenkäyntiä, jota ei kuitenkaan koskaan tapahtunut. Malory pakeni vankilasta kahdesti, ja hänet myös armahdettiin ainakin kerran. Osan teoksestaan Le Morte d'Arthur Malory kirjoittikin vankilassa ollessaan. == Kirjallisuutta suomeksi == *Arthur kuningas ja hänen jalot ritarinsa : tarinoita Thomas Maloryn Morte d'Arthurista, suomentanut Aino Lehtonen. WSOY, 1908 *Pyöreän pöydän ritarit. Lyhentäen suomentanut Marja Helanen-Ahtola. Karisto 1979 ==Lähteet== ==Aiheesta muualla== *Vapaasti ladattavia Thomas Maloryn e-kirjoja Project Gutenbergilta ja Projekti Lönnrotilta **Le Mort d'Arthur: Volume 1 ** Le Mort d'Arthur: Volume 2 Luokka:Brittiläiset kirjailijat Luokka:Keskiajan kirjailijat Luokka:1400-luvulla syntyneet Luokka:Vuonna 1471 kuolleet
Apinoiden planeetta

Apinoiden planeetta (La planète des singes) on Pierre Boullen vuonna 1963 julkaistu tieteisromaani. Sen pohjalta on tehty suoraan kaksi elokuvaa ja useita jatko-osia. == Sovitukset == === Alkuperäiset elokuvat === * Apinoiden planeetta (Planet of the Apes, 1968) ohjaajana Franklin J. Schaffner ja pääosassa Charlton Heston * Paluu apinoiden planeetalle (Beneath the Planet of the Apes, 1970) * Pako apinoiden planeetalta (Escape from the Planet of the Apes, 1971) * Apinoiden planeetan valloitus (Conquest of the Planet of the Apes, 1972) * Taistelu apinoiden planeetasta (Battle for the Planet of the Apes, 1973) === Tim Burtonin elokuva === * Apinoiden planeetta (Planet of the Apes, 2001) ohjaajana Tim Burton ja pääosassa Mark Wahlberg === Reboot elokuvasarja === Vain nimeltään. Rebootin tarina on eri kuin alkuperäisessä kirjassa. Ensimmäinen Trilogia * Apinoiden planeetan synty (Rise of the Planet of the Apes, 2011) ohjaajana Rupert Wyatt * Apinoiden planeetan vallankumous (Dawn of the Planet of the Apes, 2014) ohjaajana Matt Reeves * Sota apinoiden planeetasta (War for the Planet of the Apes, 2017) ohjaajana Matt Reeves Toinen Trilogia * Kingdom of the Planet of the Apes (Kingdom of the Planet of the Apes, 2024) ohjaajana Wes Ball === Oheistuotteet === * Televisiosarjaa Apinoiden planeetta tehtiin 14 jaksoa vuonna 1974. * Piirrossarjaa Paluu Apinoiden planeetalle (Return to the Planet of the Apes) tehtiin 13 jaksoa vuonna 1975. * Televisioelokuva Jäähyväiset apinoiden planeetalle (Farewell to the Planet of the Apes, 1981) oli itse asiassa kahdesta televisiosarjan jaksosta leikattu elokuva. Lisäksi julkaistiin oheistuotteina useita elokuviin liittyviä sarjakuvia. == Aiheesta muualla == * Toni Jerrman: Apinoiden planeetta . Tähtivaeltaja 3/2001. Luokka:Ranskalaiset tieteisromaanit Luokka:Vuoden 1963 kirjat Luokka:Post-apocalypse-kirjallisuus Luokka:Seulonnan keskeiset artikkelit *
Combat 18

Combat 18 tai C18 on brittiläinen uusnatsiorganisaatio, joka muotoutui vuonna 1991 Blood & Honour -ryhmän ja jalkapallohuligaaniryhmien, kuten Chelsea Headhunters, välisten kokousten seurauksena. Numero ”18” on usein käytetty uusnatsisymboli, joka juontuu Adolf Hitlerin nimikirjainten järjestysluvusta aakkosissa. Ryhmän synty oli vastaus Anti-Fascist Action (AFA) -ryhmittymän iskuille British National Party(BNP) -puolueen ja muiden äärioikeistopuolueiden kokouksissa. C18 saavutti pian huonoa mainetta väkivaltateoillaan siirtolaisia ja vasemmistolaisia vastaan. Vuonna 1992 se julkaisi Redwatch-lehden, joka kuten saksalainen uusnatsijulkaisu Der Einblick, sisälsi rasismin vastaisten henkilöiden nimiä ja osoitteita rohkaisten heihin kohdistuvaan väkivaltaan. Searchlight, Red Action ja muut arvostelijat ovat esittäneet teorioita, että Yhdistyneen kuningaskunnan salainen palvelu MI5 loi C18:n saattaakseen BNP:n huonoon maineeseen ja ansana kaikkein väkivaltaisimpien uusnatsien kiinnisaamiseksi. Vuonna 1998 organisaation johtaja Charlie Sargent tuomittiin elinkautiseen erään ryhmän jäsenen murhasta. Tämän jälkeen organisaation sisäisten riitojen jälkeen ryhmä inaktivoitui. Vuosien 1998 ja 2000 välillä kymmeniä Combat 18:n jäseniä pidätettiin useissa operaatioissa. Vuonna 1999 22-vuotias David Copeland, the National Socialist Movementin (C18:sta irrottautunut ryhmä) entinen jäsen, toteutti naulapommi-iskukampanjan, joka kohdistui tummaihoisia, aasialaisia ja homoseksuaalisia yhteisöjä vastaan Lontoossa. Copelandin toteuttamiin iskuihin yhdistettiin myös Combat 18:sta irrottautunut the White Wolves -ryhmä. Saksan salaisen palvelun Bundesamt für Verfassungsschutzin mukaan C18:lla on jaostoja Yhdysvalloissa, Ranskassa, Ruotsissa ja Saksassa. Organisaatio on kuitenkin äärioikeistopuolueiden epäsuosiossa ansa-epäilyjen vuoksi. Suomessa syyskuussa 2015 Harjavallan vastaanottokeskusta vastustaneet mielenilmaisijat käyttivät lipussaan C18-tunnusta.Harjavallan vastaanottokeskuksessa mielenosoitus Iltalehti. 12.9.2015. Saman ryhmän jäseniä tavattiin joulukuussa niin sanotun ”Länsi-Porin katupartion” riveistä.Katupartiointi lässähti pannukakuksi Aamulehti. 11.12.2015. ==Katso myös== * Valkoinen ylivalta ==Lähteet== Luokka:Uusnatsismi Luokka:Skinhead Luokka:Terroristijärjestöt
Vaindloo

Vaindloo saar eli Vaindlood () on itäisellä Suomenlahdella, Viron pohjoisrannikolla sijaitseva saari. Vaindlood sijaitsee Länsi-Virumaahan kuuluvassa Haljalan kunnassa, ja se on Viron pohjoisin saari. . Vaindloodin pinta-ala on 6,2 hehtaaria. Paikalla sijaitsee alun perin 1718 perustettu majakka. Nykyisen majakan runko on vuodelta 1871. Saareen pääsee vain pienveneellä, sillä siellä ei ole isommille aluksille sopivaa satamaa. Venäjän ilmavoimat on usein loukannut Viron ilmatilaa Vaindloon saaren yllä. 02 Vaidloo saar (2023).jpg Vaindloo saare lõunatipp tuletornist, (2023).jpg Vaindloo hiidrahn (2023) (04).jpg 05 Vaidloo saar (Juuni 2023).jpg ==Lähteet== ==Aiheesta muualla== *Viron lintuseuran kuvia *Vaindloo satelliittikartalla *Majakka * Osv. Tooming : Suomenlahden silmä - Vaindlo talvisin Suomen ja Viron hylkeenpyytäjien "kotisatama", Helsingin Sanomat, 09.10.1938, nro 272, s. 33, Kansalliskirjaston digitaaliset aineistot Luokka:Viron saaret Luokka:Suomenlahden saaret Luokka:Haljala
Kapteeni Tähti

Kapteeni Tähti (Captain Star) on Steven Applebyn sarjakuvaan perustuva animaatiosarja, jota tehtiin 13 jaksoa vuosina 1997–1998. Sarja kertoo kuuluisasta avaruuskapteenista ja hänen miehistöstään, jotka odottavat syrjäisellä autiolla planeetalla käskyjä. Käskyjä ei kuitenkaan tule, koska se on vain juoni, jolla kapteenista halutaan päästä eroon. Kapteeni Tähden äänenä sarjassa oli Richard E. Grant. Sarjaa esitti Suomessa Yle TV1 ensimmäisen kerran vuonna 1998https://www.hs.fi/kotimaa/art-2000003703047.html ja sen jälkeen uusintana vuonna 2001. Toisella uusintakierroksella vuonna 2003 kanavana oli Yle TV2. == Lähteet == == Aiheesta muualla == * Luokka:1990-luvun piirrossarjat Luokka:1990-luvun scifi-sarjat Luokka:Brittiläiset scifi-sarjat Luokka:Kanadalaiset scifi-sarjat Luokka:ITV:n televisio-ohjelmat
Gregorios Nyssalainen

Gregorios Nyssalainen (n. 335 - 394 jälkeen) oli kristitty piispa ja pyhimys, joka luetaan kirkkoisien joukkoon. Gregorios oli Basileios Suuren nuorempi veli ja Gregorios Nazianzilaisen hyvä ystävä. Jotkut historioitsijat katsovat diakonissa Theosebian olleen hänen vaimonsa, jotkut taas katsovat hänen, kuten Makrina nuoremman, olleen myös Gregorioksen ja Basileioksen sisar. Gregorios pohti Jumalan olemusta ja korosti tämän tuonpuoleisuutta sanomalla, että Jumala on ihmiselle täysin käsittämätön eikä hänestä voi sanoa mitään muuta kuin mitä Raamattu kertoo. Gregorioksen merkitys on jo pitkään tunnustettu niin itäisessä ortodoksisessa kirkossa kuin läntisessä katolisessa kirkossa. Gregorios kirjoitti muun muassa teokset Sielusta ja ylösnousemuksesta sekä Mooseksen elämä. == Kirjallisuutta == * * == Aiheesta muualla == * * Luokka:Kirkkoisät Luokka:Pyhimykset Luokka:Pyhät Luokka:Seulonnan keskeiset artikkelit Luokka:Vuonna 335 syntyneet
Tuomarinkylä

Tuomarinkylä () on kaupunginosa Pohjois-Helsingissä. Siihen kuuluvat osa- alueina Haltiala (15 as.), Paloheinä (5 967 as.), Torpparinmäki (2 539 as.) ja Tuomarinkartano. Tuomarinkylän peruspiiriin kuuluvat muut Tuomarinkylän osa- alueet kuin Tuomarinkartano, joka luetaan Itä-Pakilan peruspiiriin. Tuomarinkartanon osa-alueella sijaitsee Tuomarinkylän kartano, jota ympäröi puisto ja laajat viljelysalueet. Kartanossa toimii nykyään museo ja kartanon tallit ovat ratsastusharrastajien käytössä. Alueella sijaitsevat Tuomarinkylän ratsastuskoulu, Tuomarinkartanon ratsastusopisto sekä kolme yksityistallia. ==Historiaa== Tuomarinkylän muutama säilynyt paikannimi ja talonnimi kertoo alueen vanhasta esihistoriallisesta käytöstä. Tuomarinkylä kuten muukin Uusimaa kuuluivat pääasiassa hämäläisten alueisiin ennen ruotsalaisten tuloa alueelle keskiajalla. Tuomarinkylä kuuluu Helsingin pitäjän vanhoihin kyliin. Nimi Domarby tunnetaan asiakirjoista vuodelta 1417 ja se viittaa kylän olleen tuomarin asuinpaikkana. Kylässä on ilmeisesti asunut joku Uudenmaan tuomareista. Kylällä on tätä ennen voinut ollut jokin toinen nimi. Suomenkielinen nimi Tuomarinkylä on tullut käyttöön 1900-luvun alkuvuosina. Kylän vanhimpia taloja on ollut Skeppars, jonka nimi viittaa sen omistajan aikanaan harjoittaneen laivurin ammattia Helsingin tienoilla. Kun tähän tilaan vuonna 1703 yhdistettiin ratsutila Långhansas ja myöhemmin 1780-luvulla tilat Ryttars, Kusmies, Glasmästars ja Lassas, Tuomarinkylän kartano saavutti lopullisen laajuutensa. Helsingin kaupunki osti kartanon vuonna 1917 ja kylän alue liitettiin Helsingin kaupunkiin vuoden 1946 suuressa alueliitoksessa. Ensimmäisinä valmistuivat rakennussuunnitelmat Paloheinän ja Torpparinmäen alueille, edelliselle vuonna 1946 ja jälkimmäiselle 1950. Tämän jälkeen alueille vahvistettiin vanhoihin paikannimiin perustuva kadunnimistö. Vuonna 1959 kaupunginosa jaettiin Haltialan, Paloheinän, Torpparinmäen ja Tuomarinkartanon osa-alueisiin.Olavi Terho ym. (toim.): Helsingin kadunnimet, s. 174. Helsingin kaupungin julkaisuja 24, 1970, Helsinki. == Lähteet == == Aiheesta muualla == * Tuomarinkylän museo * Tuomarinkylän ratsastuskoulu * Tuomarinkartanon ratsastusopisto *
Blood & Honour

Blood & Honour on uusnatsistinen musiikinjakeluverkosto, jonka perustivat vuonna 1987 valkoisen ylivallan skinheadit ja muut valkoiset nationalistit. Blood & Honour järjestää uusnatsiyhtyeiden konsertteja ja levittää RAC- yhtyeiden äänityksiä. Blood and Honour, suomeksi veri ja kunnia, otti nimensä Hitler-Jugendin motosta Blut und Ehre. Kansainvälisesti toimivaa Blood and Honouria on pidetty avoimesti väkivaltaa suosittelevana järjestönä.Keskisuomalainen 9.12.2005. Uusnatsistiseksi terroristijärjestöksi luonnehdittu Combat 18 on ollut tiiviisti kytköksissä järjestöön. Saksassa Blood and Honourin toiminta kiellettiin kokonaan vuonna 2000 ja Espanjassa vuonna 2005 kiihotuksesta kansanryhmää vastaan. == Historia == Organisaation historia ulottuu vuoteen 1977, jolloin perustettiin Rock Against Communism -järjestö. Hiljaiselon jälkeen vuonna 1982 RAC tuli uudelleen julkisuuteen skinhead-yhtye Skrewdriverin mukana. Blood & Honourin perustivat vuonna 1987 kansallismieliset skinheadit vastaiskuna Anti-Nazi Leaguen Rock Against Racism -organisaatiolle. Skrewdriverin laulaja, Ian Stuart Donaldson toimi Blood & Honourin yhtenä perustajana ja näkyvänä vaikuttajana kuolemaansa saakka vuonna 1993. Joskus organisaatio käyttää tunnusta "28", joka juontuu Blood ja Honour- sanojen ensimmäisten kirjainten järjestysluvuista aakkosissa. == Suomessa == Suomen Blood & Honour perustettiin virallisesti vuonna 2003, mutta sen edeltäjänä voidaan pitää muun muassa järjestöä Veri ja Kunnia, jonka toiminta alkoi 90-luvun alkupuolella. Blood & Honour -järjestö toimii, tai on toiminut Suomessa Helsingissä, Tampereella, Orivedellä, Jyväskylässä, Mikkelissä, Joensuussa, Turussa, Savonlinnassa, Kotkassa, Kouvolassa ja Kuopiossa. Blood & Honour Suomi Finland on nykyään keskittynyt lähinnä konserttien järjestämiseen, mutta aikaisemmin he muun muassa painoivat omaa lehteä muutaman numeron verran.B&H; SF Veteraaniturnaus 2005 Vuonna 2005 Blood & Honour järjesti jalkapallo-otteluita sotaveteraanien hyväksi. Lahjoituksen saanut sotainvalideja edustava järjestö sai kertomansa mukaan kuulleensa Blood & Honourin uusnatsiyhteyksistä vasta lahjoituksen jälkeen ja myönsi kytkennän skinheadeihin olevan sotainvalideille kiusallinen. Järjestö totesi, että se ei aio jatkossa tehdä yhteistyötä järjestön kanssa, mutta saatuja rahoja ei palauteta. Organisaatiota lähellä olevia henkilöitä on Suomessa tuomittu väkivaltarikoksista. Järjestö sai huomiota vuonna 2002, kun siihen kuuluva ”Huhtikuun ryhmä” julkaisi internetissä ilmoituksen, jossa silloinen asuntoministeri Suvi-Anne Siimes etsintäkuulutettiin ”elävänä tai kuolleena”. Järjestön vihalistalla oli tuolloin useita tunnettuja henkilöitä. == Lähteet == == Aiheesta muualla == * Blood&Honour; Worldwide. * Blood&Honour; Forum. * Blood&Honour; / Combat 18 . . Luokka:Uusnatsismi Luokka:Skinhead
C18

C18 voi tarkoittaa: *C18, C-kielen ISO-standardiversio *Combat 18, brittiläinen uusnatsiorganisaatio *HMS C18, Britannian kuninkaallisen laivaston C-luokan sukellusvene *Sauber C18, Sauberin Formula 1 -auto
Johannes Damaskolainen

Pyhä Johannes Damaskolainen (, , ; siviilinimeltään Yuhanna ibn Mansur ibn Sarjun, noin 676 – 5. joulukuuta 749) oli melkiitteihin kuulunut munkki ja pappi. Hän syntyi ja kasvoi Damaskoksessa, mutta kuoli todennäköisesti Mar Saban luostarissa, Jerusalemista kaakkoon. Hän oli syyrialaista sukua, mutta hän oli saanut klassisen hellenistisen kasvatuksen. Hän toimi nuoruudessaan Umaijadien kalifaatin virkamiehenä, mutta lähti luostariin. Hänet lasketaan usein kirkkoisien joukkoon, ja ainakin ortodoksit lukevat hänet pyhiin. Johannes kirjoitti laajalti kristillisestä teologiasta, dogmatiikasta, apologetiikasta, ikoniteologiasta ja hermeneutiikasta, ja hänen teostensa joukkoon kuuluu myös lukuisia saarnoja ja pyhimyselämäkertoja. == Teoksia == * Tiedon lähde () — kolmiosainen dogmaattinen teos: ** Filosofisia lukuja () ** Harhaopeista () ** Ortodoksisen uskon tarkka esitys () * Ikoneista () * Ihmisen luonnosta () * Jumalansynnyttäjästä () * Kristuksen luonnosta () * Ortodoksisesta uskosta () * Pyhästä kolminaisuudesta () * Teologiasta () == Lähteet == == Kirjallisuutta == === Suomennetut teokset === ==== Dogmaattiset teokset ==== * * * * * * ==== Liturgiset teokset ==== * ** ** ** ** ** ** ** ** === Hymnit (virret), mukaelmat === * Suomen ev.-lut. kirkon virsikirjan pääsiäisvirsi 94 (Nyt kansat kaikki laulakaamme) pohjautuu Johannes Damaskolaisen kirjoittaman Pääsiäiskaanonin 1. Irmossiin. * Ruotsin kirkon virsikirjan pääsäisvirsi 470 (Vapauteen ja elämään). Se pohjautuu Johannes Damaskolaisen kirjoittaman hymniin Αισωμεν παντεζ Λαοι, jota käytetään ortodoksisissa kirkoissa Apostoli Tuomaan sunnuntaina. Hymnin on kääntänyt englanniksi ja muokannut John M. Neale. Virren suomennos on Anna-Maija Raittilan 1999 tekemä. === Tutkimusta === * * == Aiheesta muualla == * Pyhittäjä Johannes Damaskolainen . Ortodoksi.net. Luokka:Bysanttilaiset filosofit Luokka:Kirkkoisät Luokka:Kirkonopettajat Luokka:Kristilliset apologistit Luokka:Pyhimykset Luokka:Pyhät Luokka:Damaskoksen historia Luokka:Seulonnan keskeiset artikkelit Luokka:Syyrialaiset kristityt Luokka:Virsirunoilijat
Hevoskotka

Hevoskotka (myös Hippogryfi) on aarnikotkan tapainen taruolento, jolla on kotkan pää ja siivet, mutta muu ruumis on hevosen. Se esiintyi antiikin Kreikan taiteessa sekä keskiaikaisissa legendoissa. Hevoskotka on rakkauden symboli, ja uskomusten mukaan sen isä oli aarnikotka ja emä nuori tamma. Tarujen mukaan hevoskotka ei voi lisääntyä, ja se on aarnikotkaa helpompi kesyttää. Ludovico Ariosto loi hevoskotkan kirjassaan Orlando Furioso 1500-luvun alussa. Olento perustui vanhaan sananlaskuun aarnikotkan ja hevosen risteyttämisestä, jota käytettiin kuvaamaan mahdottomuutta tai sovittamatonta ristiriitaa. Muun muassa roomalainen runoilija Vergilius (70–19 eaa.) oli aikoinaan viitannut aarnikotkien ja hevosten risteyttämiseen esimerkkinä mahdottomuudesta. Risteytymistä pidettiin mahdottomana, koska tarujen mukaan aarnikotkat vihaavat hevosia ja syövät näitä aina tilaisuuden tullen. J. K. Rowlingin kirjoittamassa Harry Potter -kirjasarjassa esiintyy hevoskotkia ja yksi niistä, nimeltään Hiinokka (kuudennessa kirjassa se tunnetaan myös Surkusiipenä), on Tylypahkan velhokoulun riistanvartijan Rubeus Hagridin lemmikki, joka tuomitaan kuolemaan, mutta pelastetaan. Hevoskotkat luokitellaan kirjoissa vaarallisiin taruolentoihin. == Lähteet == == Aiheesta muualla == Luokka:Taruolennot
Den Helder

Den Helder on kaupunki Pohjois-Hollannin provinssin pohjoiskärjessä Alankomaissa. Kaupungissa on 57 795 asukasta (vuonna 2008) ja sen pinta-ala on 178,83 neliökilometriä. Suurin osa kunnan asukkaista asuu Den Helderin taajamassa ja loput Huisduinenissa ja Julianadorpissa. Kunnassa sijaitsevat myös Friese Buurtin ja De Kooyn kylät. Den Helderin kaupungin tärkeimmät alueet ovat Vanha Den Helder, Uusi Den Helder ja De Schoten. Uusi Den Helder rakennettiin toisen maailmansodan jälkeen helpottamaan kovaa asuntopulaa. De Schoten rakennettiin 1960-luvulla. Kaupunki on Alankomaiden laivaston keskus ja myös Alankomaiden kuninkaallinen laivastoakatemia sijaitsee kaupungissa. Yksi Den Helderin tärkeimmistä nähtävyyksistä on Willemsoordin vanha laivastotelakka. Telakkatoiminnan siirryttyä vanha telakka-alue on kunnostettu, ja nykyään alueelta löytää ravintoloita, elokuvateatterin ja muita toimintoja. == Lähteet == == Aiheesta muualla == * Kaupungin kotisivut * Den Helderin kartta *
Mandi (huonekalu)

Mandi on perinteinen indonesialainen kylpyamme tai lavuaari. Käytännössä se on vedellä täytetty amme. Mandista nostetaan sangolla vettä, jota voidaan sitten käyttää kehon pesemiseen ja usein myös vasemman käden kanssa takapuolen puhdistamiseen ulostamisen jälkeen. Luokka:Peseytyminen Luokka:Kodinesineet en:Bathing#Types of baths
Ville Pörhölä

Frans Wilhelm ”Ville” Pörhölä (alun perin Horneman, 24. joulukuuta 1897 Alatornio – 28. marraskuuta 1964 Oulu) oli suomalainen yleisurheilun heittolajien monitaitaja ja olympiavoittaja.Siukonen, s. 262 == Urheilu-ura == Pörhölä voitti Antwerpenin olympialaisissa 1920 kultaa kuulantyönnössä tuloksella 14,81. Vuonna 1922 Pörhölä voitti Englannin mestaruuden kuulantyönnössä. Pariisin olympiakisoissa 1924 Pörhölän sijoitus kuulantyönnössä oli seitsemäs. Tämän jälkeen Pörhölä oli muutaman vuoden poissa kilpailuista, mutta palasi sitten moukarinheittäjänä. Pörhölä oli ensimmäinen suomalainen 50 metriä ylittänyt moukarinheittäjä. Los Angelesin kisoissa 1932 hän johti moukarikilpailua viimeiselle heittokierrokselle asti, ja hänen tuloksensa 52,27 oikeutti lopulta hopeamitaliin. Yleisurheilun Euroopan mestaruuskilpailuissa Torinossa 1934 Pörhölä voitti moukarinheiton. Hän osallistui vielä Berliinin olympiakisoihin 1936; sijoitus moukarinheitossa oli nyt yhdestoista. Seuratasolla Pörhölä edusti Röytän Jyskyä, Tornion Pyryä, Oulun Pyrintöä, Viipurin Urheilijoita, Kuopion Urheilu-Veikkoja, Kajaanin Kipinää ja Rovaniemen Urheilijoita. Pörhölä tunnettiin lempinimellä ”Röyttän karhu”, kotipaikkansa Röytän saaren mukaan. Elokuussa 2020, 100 vuotta Pörhölän olympiavoiton jälkeen, Torniossa nimettiin tie Pörhölän mukaan Ville Pörhölän poluksi. Hänelle myönnettiin Suomen urheilun kultainen ansioristi vuonna 1958. Pörhölän tyttärenpoika on kolmiloikkaaja Heikki Herva. == Saavutuksia == * kuulantyönnön olympiakultaa 1920 (tulos 14,81 metriä), 7. sija 1924 * moukarinheiton olympiahopeaa 1932, 11. sija 1936 * kiekonheiton 8. sija olympialaisissa 1920 * 56 paunan painonheiton 9. sija olympialaisissa 1920 * moukarinheiton Euroopan mestari Torinon kisoissa 1934 (tulos 50,34 m) ;Kalevan kisat * kuulantyöntö: kultaa 1922, hopeaa 1920, pronssia 1927 * kuulantyöntö, kahden käden yhteistulos: kultaa 1922, hopeaa 1920 * kiekonheitto: hopeaa 1922, pronssia 1920 * kiekonheitto, kahden käden yhteistulos: hopeaa 1922 * painonheitto: hopeaa 1922 * moukarinheitto: kultaa 1929, 1930, 1931, 1934, 1935, hopeaa 1922, pronssia 1928 == Lähteet == * * === Viitteet === == Aiheesta muualla == * Herva, Heikki ja Herva, Kaisa: ”Röyttän karhu – Ville Pörhölä”. Gummerus Kirjapaino Oy, Jyväskylä 1997. ISBN 951-97773-0-X * * Ylen Elävä arkisto: Moukarinheittäjänä Losissa * * Kallinen, Ville: Pörhölä, Ville (1897–1964) 20.12.2017. Suomen urheiluhistoriallinen seura ry. Luokka:Suomalaiset kiekonheittäjät Luokka:Suomalaiset kuulantyöntäjät Luokka:Suomalaiset moukarinheittäjät Luokka:Suomalaiset olympiavoittajat Luokka:Vuonna 1897 syntyneet Luokka:Vuonna 1964 kuolleet
Fokion

Fokion (n. 402-318 eaa.) oli muinaiskreikkalainen valtiomies. Hän oli Platonin oppilas ja myöhemmin Ksenokrateen ystävä. Filosofin koulutus jätti häneen jälkensä, mutta silti hänet tultiin tuntemaan ennen kaikkea sotilaana. Politiikassaan hän koetti lähentää toisiinsa Ateenaa ja Makedoniaa. Luokka:Antiikin kreikkalaiset valtiomiehet
Eindhoven

Eindhoven ([ˈɛintˌɦoːvə(n)] ) on kaupunki Alankomaiden Pohjois-Brabantin maakunnassa. Kaupungissa on 219 877 asukasta (vuonna 2010). Se on maan eteläosien suurin ja koko maan viidenneksi suurin kaupunki sekä tärkeä talouskeskus: kaupungin metropolialueen väkiluku on yli 725 000\. 40 prosenttia Alankomaiden investoinneista tutkimukseen ja tuotekehitykseen tehdään Eindhovenin alueella. Kaupungissa toimii Eindhovenin teknillinen yliopisto. Alun perin kaupunki sijaitsi Dommel- ja Genderjokien yhtymäkohdassa, mutta nykyään vain Dommel virtaa sen läpi. == Historia == Brabantin Herttua Hendrik I myönsi Eindhovenille kaupunkioikeudet vuonna 1232. Kaupungissa oli tuolloin noin 170 rakennusta, ja kaupunginmuurin ulkopuolella seisoi pieni linna. Yksi kaupungin perustamiseen vaikuttanut tekijä oli sen sijainti Liègestä Hollantiin johtavalla kauppareitillä. Eindhoven liitettiin Alankomaihin vuonna 1629. Kaupungin kasvu lähti vauhtiin vasta teollisen vallankumouksen myötä 1800-luvulla, ja nykyään kaupunki on väkiluvultaan Alankomaiden viidenneksi suurin: asukkaita on noin 220 000\. Toisen maailmansodan pommitukset (Operaatio Market Garden) tuhosivat suuria osia kaupungista. Suuryritykset kuten Philips ja DAF ovat tehneet Eindhovenista tärkeän teollisuuden ja teknologian keskuksen Alankomaissa. Eindhoven on myös tärkeä rautateiden solmukohta. Eindhovenin lentoasema on matkustajamäärältään mitattuna Alankomaiden toiseksi vilkkain ja tärkeä sotilastukikohta. == Urheilu == Eindhovenissa toimii Philipsin työntekijöiden perustama jalkapalloseura PSV Eindhoven, joka pelaa Alankomaiden pääsarjassa. Toinen kaupungin jalkapalloseura on FC Eindhoven, joka pelaa Eerste divisiessä. Maahockeyssa Eindhovenilla on kolme merkittävää joukkuetta: Oranje Zwart, Eindhovenese Mixed Hockey Club ja HC Eindhoven. Eidhovenissa järjestetään useita urheilukilpailuja, ja vuodesta 1990 siellä ollaan pidetty vuosittainen maratonkilpailu. Vuonna 2008 siellä järjestettiin 29. uinnin pitkän radan Euroopan-mestaruuskilpailut. == Ystävyyskaupungit == Eindhovenilla on seitsemän ystävyyskaupunkia: * Minsk, Valko-Venäjä * Nanjing, Kiinan kansantasavalta * Białystok, Puola * Chinandega, Nicaragua * Emfuleni, Etelä- Afrikka * Gedaref, Sudan * Bayeux, Ranska == Kuvia == Tiedosto:Eindhoven Evoluon 04.jpg|Evoluon Tiedosto:PiazzaBlob Eindhoven.jpg|Eindhovenin keskustaa == Lähteet == == Aiheesta muualla == * Kaupungin hollanninkieliset kotisivut * Kaupungin kansainväliset kotisivut * Van Abben modernin taiteen museo *
Folkvinus

Folkvinus, Folquinus tai Folkvin oli mahdollisesti keskiaikainen Suomen piispa 1100-luvun lopulla tai 1200-luvun alussa. Folkvinuksen historiallisuudesta ei ole varmoja todisteita. Palmsköldin katkelman vanhemman, todennäköisesti 1400-luvulta peräisin olevan osanJarl Gallén:De engelska munkarna i Uppsala – ett katedralkloster på 1100-talet, Historisk tidskrift för Finland 1976 perusteella Folkvinus oli Suomen piispana ennen Tuomasta mutta Rodolfuksen jälkeen. Muut tiedot Folkvinuksesta perustuvat Paavali Juustenin 1500-luvulla laatimaan Suomen piispainkronikkaan, mutta näiden tietojen todenperäisyys on sangen kyseenalainen. Piispainkronikan mukaan Folkvinus olisi ennen Suomeen tuloaan toiminut Uppsalan tuomiokapitulissa, mistä johtuen häntä on arveltu benediktiinimunkiksi. Jarl Gallénin mukaanGallén: Åbo förstörelse 1198, Historisk tidskrift för Finland 1954 piispainkronikan maininta Folkvinuksen kaudella vuonna 1198 tapahtuneesta Turun hävityksestä on sekaannus vuoden 1318 Turun tuhoamisen kanssa. Yhtenä mahdollisuutena on pidetty, että Folkvinus olisi ollut se henkilö, jonka nimittämiseen Suomen piispaksi paavi Innocentius III antoi tämän aviottomasta syntyperästä huolimatta luvan 30. lokakuuta 1209 päivätyssä Ex tuarum -kirjeessä. Tällöin Folkvinus olisi kuollut ennen vuotta 1216, jolloin paavi määräsi jälleen täytettäväksi Suomen piispanistuimen. Folkvinus on kuitenkin saattanut elää jo aiemmin ja hän on voinut olla myös samaisessa Ex tuarumissa kuolleeksi mainittu edellinen Suomen piispa. == Lähteet == Luokka:Suomen keskiaikaisen roomalaiskatolisen kirkon piispat Luokka:Syntymävuosi tuntematon Luokka:Kuolinvuosi tuntematon
Rodolfus

Rodolphus, Rodolfus, Rodulfus tai Rodulff (k. ennen 1209?) oli varhainen Suomen piispa, jonka olemassaolosta ei ole täysin varmoja todisteita. 1400-luvun alusta peräisin olevan Palmsköldin katkelman vanhemman osan mukaan Rodolfus oli Suomen piispana legendaarisen Henrikin jälkeen mutta ennen Folkvinusta. Hänen aikanaan Suomi lienee ollut katolisen kirkon näkökulmasta vielä lähetysaluetta. Paavali Juustenin Suomen piispainkronikan mukaan Rodolfus olisi ollut kotoisin Länsi-Götanmaalta. Nimen perusteella häntä on arveltu kuitenkin alkuaan saksalaiseksi. Johannes Messenius totesi 1600-luvulla Rodolfuksen piispuuden alkaneen vuonna 1172, mitä ei kuitenkaan pidetä luotettavana tietona. On kuitenkin pidetty mahdollisena, että Rodolfus olisi ollut vuodelta 1209 peräisin olevassa Ex tuarum -asiakirjassa kuolleeksi mainittu Suomen piispa. Palmsköldin katkelma mainitsee ”kuroneiden” (oletettavasti kuurilaisten) vanginneen ja surmanneen Rodolfuksen.julkaissut Aarno Maliniemi, Xenia Ruuthiana, Suomen kirkkohistoriallisen seuran toimituksia XLVII Samalla olisi ryöstetty ja hävitetty Nousiaisten piispankirkko. Juhani Rinne, Turun Tuomiokirkko keskiaikana, 1941 s. 34–35 Eräs Suomen piispainkronikan käsikirjoitus väittää tämän tapahtuneen vuonna 1178, minkä tiedon luotettavuus on myös kyseenalaistettu. == Fiktiossa == Monet kirjailijat, kuten Zacharias Topelius ja Juuse Tamminen mainitsevat kuronien tekemän Rodolfuksen ryöstämisen teoksissaan. ==Lähteet== * * * === Viitteet === Luokka:Suomen keskiaikaisen roomalaiskatolisen kirkon piispat Luokka:Lähetyssaarnaajat Luokka:Syntymävuosi tuntematon Luokka:Kuolinvuosi tuntematon
Safari

Safari (swahilin matkaa tai tutkimusmatkaa tarkoittavasta sanasta safari, joka pohjaa arabian sanaan safar ’matka’) on Afrikan sisäosiin tehtävä metsästys- tai tutkimusretki. Myös Suomessa järjestetään muun muassa poro- ja moottorikelkkasafareita. Tiettävästi safari-sana ilmestyi ensimmäisen kerran kotimaan matkailun yhteyteen vuonna 1978, jolloin silloinen valokuvausalan erikoisliike Helios Oy ryhtyi järjestämään eri puolilla maata useampipäiväisiä luonnonkuvausretkiä eli Fotosafareita. Vuosina 1979–1984 Helioksen Fotosafarit ulottuivat jo muun muassa Huippuvuorille, Keniaan, Malawiin ja Sambiaan. Muun muassa kirjailija Ernest Hemingway kirjoitti Afrikan savannilla tai viidakossa tehdyistä pitkistä metsästyssafareista, jotka saattoivat kestää useita päiviä tai jopa viikkoja. Metsästyssafarilla metsästäjällä on yleensä mukanaan paikallinen ammattitaitoinen opas. Metsästäminen safarilla on hyvin kallista, sekä aseen suositellaan olevan .375 H & H Magnum tai suurempikaliiperinen. Useimmiten myös oppaalla on kivääri mukana. == Lähteet == == Aiheesta muualla == Luokka:Afrikkalainen kulttuuri Luokka:Metsästys sw:Safari
Ragvald

Ragvald -nimisiä henkilöitä ovat olleet: * Ragvald Tuittupää, Ruotsin kuningas noin vuonna 1125 * Ragvald I, Turun piispa 1258–1266 * Ragvald II, Turun piispa 1309–1321
Ragvald I

Ragvald I toimi Suomen piispana vuosina 1258–1266. 1400-luvun alusta peräisin olevan ns. Palmsköldin katkelman mukaan hän oli kotoisin Itä-Götanmaalta ja sääti ensimmäisenä ruokalisäveron. Ruokalisävero oli tarkoitettu täydentämään papin palkkaa, ja sitä kannettiin suomalaisen ja ruotsalaisen oikeuden mukaan. Ragvald haudattiin Räntämäelle eli Koroisten piispankirkkoon.Kaponieeri: Turun koroinen - Koroisten Turku, viitattu 3.9.2013 Paavali Juustenin Suomen piispainkronikkaan tekemä lisäys siitä, että Ragvald oli toiminut aiemmin Birger-jaarlin kanslerina, on 1500-luvun historiantutkimuksen mielikuvitusta. Juusten on kopionut ja muuntanut Ragvaldin edeltäjää koskevan Palmsköldin katkelman kansleri-maininnan koskemaan myös Ragvaldia.Herman Schück, Kansler och capella regis under folkungatiden, Historisk tidskrift 2/1963. Ragvaldista on säilynyt yksi asiakirjamaininta Ruotsin Tärnösta 20. heinäkuuta 1261, jolloin hän on läsnä, kun Birger-jaarli myöntää Hampurin kaupungille samat kauppaoikeudet kuin aiemmin Lyypekille. Ragvald mainitaan nimellä Ragnvald, Suomen piispa, viimeisenä ruotsalaisten piispojen luettelossa Växjön piispan jälkeen.Suomen varhaiskeskiajan lähteitä, 1989, s. 85. Ragvaldin seuraaja Catillus eli Kettil kuten muutkin keskiajan Turun piispat sen sijaan mainitaan arvoasemansa johdosta toiseksi viimeisenä ennen Växjön piispaa. == Lähteet == * === Viitteet === Luokka:Suomen keskiaikaisen roomalaiskatolisen kirkon piispat Luokka:Syntymävuosi tuntematon Luokka:Vuonna 1266 kuolleet
Ragvald II

Ragvald II (k. 1321) toimi Suomen piispana vuosina 1309–1321. Hän pani alulle Kuusiston piispanlinnan rakentamisen. Ragvald II oli kotoisin Ahvenanmaalta. Paavali Juustenin Suomen piispainkronikan mukaan Ragvald oli syntyisin Ahvenanmaalta, ja hänet vihittiin virkaansa Tukholmassa. Ragvaldin aikana vuonna 1318 venäläiset polttivat Turun kaupungin ja ryöstivät Turun tuomiokirkon.Juusten 1988 (1728), s. 42. == Lähteet == * * * === Viitteet === Luokka:Suomen keskiaikaisen roomalaiskatolisen kirkon piispat Luokka:Syntymävuosi tuntematon Luokka:Vuonna 1321 kuolleet
Myllärit

Myllärit on kansanmusiikkiyhtye Petroskoista, Karjalan tasavallan pääkaupungista Äänisen rannoilta. ==Historia== Yhtyeen tyyliksi on muodostunut perinteisten Vienan, Aunuksen ja Laatokan seudun karjalaisten ja venäläisten kansanlaulujen esittäminen eräänlaisina nykyaikaisina sovituksina. Ohjelmistossa on myös suomen kielen Inkerin murteella laulettuja inkeriläisiä sävelmiä. Yhtye sanoo sovittamansa vanhat kansansävelet perinteitä kunnioittaen, mutta nykypäivää ajatellen. Äänimaailmassa onkin havaittavissa aineksia myös rockista, jazzista ja maailmanmusiikista. Yhtye esiintyy pääasiassa rock-henkisillä klubeilla ja kansanmusiikki- ja maailmanmusiikkifestivaaleilla Suomessa, mutta on kierrellyt myös muualla maailmalla, muun muassa Yhdysvalloissa ja Kanadassa. Myös kotimaataan Venäjän federaatiota kokoonpano on kiertänyt Siperiaa myöten. Ensilevynsä Eta Pravda -yhtye levytti Suomessa vuonna 1997. Tuottajana toimi Värttinä-yhtyeen Sari Kaasinen. Yhtyeen jäseninä ovat olleet muun muassa Aleksandr ”Deda” Bukadorov, viulisti Tatjana Umnjakova, myös Talvisovat-yhtyeessä vaikuttanut jouhikko- ja kanteletaituri Leo Sevets, Andrew Lukin, Roman Eršihin, Andrei Brazevitš sekä Tihvinästä lähtöisin oleva Sergei Zobnev. Aiemmin yhtyeen johtohahmona toimi pitkään Talvisovat-yhtyeessä vaikuttanut Arto Rinne, joka tiettävästi lähti yhtyeestä, koska muut jäsenet eivät halunneet esittää kansanlauluja kullekin alueelle ominaisella murteella. == Kokoonpano == * Aleksandr "Deda" Bukadorov * Leo Sevets * Andrew Lukin * Roman Eršihin * Andrei Brazevitš * Sergei Zobnev == Julkaisut == * From St. Petersburg (1993) * Eta Pravda (1997) * In the Light of a White Night (1999) * A Voi Voi! (2000) * Десятая весна (2002) * Saaren Synty (2004) * Metsolan Kuningas (2005) ==Aiheesta muualla== *Yhtyeen kotisivu Luokka:Maailmanmusiikkiyhtyeet Luokka:Karjalan tasavallan kulttuuri
Skrewdriver

Skrewdriver oli englantilainen punk-yhtye. Se perustettiin alun perin 1977 Blackpoolissa. Se kehittyi johtohahmonsa Ian Stuart Donaldsonin käsissä uusnatsismiin päin. ==Historia== Skrewdriver aloitti epäpoliittisena punk- yhtyeenä 1977, mutta hajosi 1979. Vuonna 1982 Stuart kokosi yhtyeen uudelleen ja ryhtyi tekemään poliittisesti motivoitunutta musiikkia ja tuki avoimesti äärioikeistolaisia järjestöjä. Skrewdriverin toiminta lakkasi johtohahmon, laulaja Ian Stuart Donaldsonin kuolemaan auto-onnettomuudessa 1993. Stuartin kuoleman jälkeen julkaistiin vielä viimeinen albumi Hail Victory. ==Kokoonpano== * Ian Stuart, laulu (1977-1993) * Grinny, rummut (1977-1978) * Phil Walmsley, kitara (1977-1978) * Kev McKay, basso (1977-1980) * Ron Hartley, kitara (1977-1978) * Garry Callendar, basso (1978) * Mark Radcliffe, rummut (1978-1979) * Glenn Jones, kitara (1979-1980) * Martin Smith, rummut (1979-1980) * Geoff Williams, rummut (1982-1984) * Frenchy, basso (1982-1984) * Mark Neeson, kitara (1982-1984) * Adam Douglas, kitara (1984-1985) * Murray Holmes, basso (1984-1985) * Paul Swain, kitara (1984-1987) * Steve Roda, basso (1985-1986) * Scotty, rummut (1984-1987) * Merv Shields, basso (1987-1989) * Jon Burnley, rummut (1987-1991) * Martin Cross, kitara (1987-1988) * Ross McGarry, kitara (1988-1989) * Smiley Jon, basso (1990-1993) * Stigger, kitara (1990-1993) * Mushy, rummut (1992-1993) ==Diskografia== ===Studioalbumit=== * All Skrewed Up (1977) (Chiswick) (uudelleen julkaistu myöhemmin The Early Years) * Hail The New Dawn (1984) (Rock-O-Rama) * Blood & Honour (1985) (Rock- O-Rama) * White Rider (1987) (Rock-O-Rama) * After The Fire (1988) (Rock-O- Rama) * Warlord (1989) (Rock-O-Rama) * The Strong Survive (1990) (Rock-O-Rama) * Freedom What Freedom (1992) (Rock-O-Rama) * Hail Victory (1994) (ISD/White Terror) * Undercover (2007) ===12" EP:t=== * Back With A Bang/I Don't Like You/Boots & Braces (1982) (SKREW) * Boots & Braces (1987) (Rock-O-Rama) * Voice Of Britain (1987) ===7" Singlet=== * You're So Dumb/Better Off Crazy (1977) (Chiswick) * Antisocial/Breakdown (1977) (Chiswick) * Built Up, Knocked Down/Case of Pride/Breakout (1979) (TJM) * White Power/Smash The I.R.A./Shove The Dove (1983) (White Noise) * Voice Of Britain/Sick Society (1984) (White Noise) * Invasion/On The Streets (1984) (Rock-O-Rama) * After The Fire/Sweet Home Alabama (1988) (Street Rock'n'Roll) * Land Of Ice/Retaliate (1988) (Street Rock'n'Roll) * Their Kingdom Will Fall/Simple Man (1989) (Street Rock'n'Roll) * The Evil Crept In/Glory (1989) (Street Rock'n'Roll) * The Showdown/Deep Inside (1990) (White Pride Records) * You're So Dumb/The Only One (1990) (Street Rock'n'Roll) * Streetfight/Where's It Gonna End (1990) (Street Rock'n'Roll) * Stand Proud/Backstabber (1991) (Street Rock'n'Roll) * Warzone/Shining Down (1991) (Street Rock'n'Roll) ===Livealbumit=== * We've Got The Power (1987) (Viking) (live) * Live & Kicking (1991) (Rock-O-Rama) (tupla- albumi) * Live At Waterloo (1995) (ISD/White Terror) (äänitetty 12. syyskuuta 1992) * This One's For The Skinheads (live, äänitetty 23. huhtikuuta 1987) Luokka:Brittiläiset punkyhtyeet Luokka:Uusnatsistiset rockyhtyeet